
న్యూఢిల్లీ : బాలీవుడ్ నటీనటులు శిల్పా షెట్టి, సల్మాన్ ఖాన్లపై వచ్చిన ఫిర్యాదులపై జాతీయ షెడ్యూల్డు కులాల కమిషన్ స్పందించింది. కేంద్ర సమాచార, ప్రసార మంత్రిత్వ శాఖతోపాటు ఢిల్లీ, ముంబై పోలీసు కమిషనర్లకు నోటీసులు పంపించింది. వీరిద్దరూ షెడ్యూల్డు కులాలవారిని కించపరచినట్లు వచ్చిన ఆరోపణలపై ఏడు రోజుల్లోగా వివరణ ఇవ్వాలని కోరింది. ఓ టీవీ షోలో సల్మాన్ ఖాన్, శిల్పా షెట్టి షెడ్యూల్డు కులాలవారిపై అవమానకరమైన భాషను ఉపయోగించినట్లు ఫిర్యాదులు నమోదైన సంగతి తెలిసిందే.సల్మాన్ ఖాన్ గతంలో కత్రినా కైఫ్తో కలిసి పాల్గొన్న ఓ చాట్ షోలో భంగి అనే కులస్థులను కించపరుస్తూ మాట్లాడినట్లు ఆరోపణలు వచ్చాయి. డ్యాన్స్ స్టెప్ వేయడంలో తన అసమర్థతను ‘భంగి’తో పోల్చినట్లు ఆరోపిస్తున్నారు. ‘‘ఈ స్టెప్ చేస్తే భంగి మాదిరిగా కనిపిస్తాను’’ అని వ్యాఖ్యానించినట్లు ఫిర్యాదులు వచ్చాయి.శిల్పా షెట్టి ఓ మీడియా ప్రతినిథితో మాట్లాడుతూ ‘భంగి’లను అవమానించారని ఫిర్యాదులు వచ్చాయి. ‘‘మీరు ఇంటి దగ్గర ఉన్నపుడు ఎలా ఉంటారు?’’ అని మీడియా ప్రతినిథి అడిగినపుడు శిల్పా షెట్టి సమాధానమిస్తూ ‘‘నేను భంగి మాదిరిగా ఉంటాను’’ అని తెలిపింది.సల్మాన్, శిల్పా వ్యాఖ్యలపై వాల్మీకి సమాజం ఫిర్యాదు చేసింది.

newdhilly : balivud nateenatulu shilpa shetti, salman khanlapai vachina firyaadulapai jaateeya sheduledu kulaala kamishan spandinchindi. kendra samachara, prasara mantritva saakhathopaatu dhilli, mumbai polisu kamishanarlaku notisulu pampinchindi. veeriddaruu sheduledu kulaalavaarini kinchaparachinatlu vachina aaropanalapai edu rojulloga vivarana ivvaalani korindi. oo tv sholo salman khan, shilpa shetti sheduledu kulalavaripai avamaanakaramaina bhashanu upayoginchinatlu firyaadulu namodaina sangati telisinde.salman khan gatamlo katrina kaifto kalisi palgonna oo chat sholo bhangi ane kulasthulanu kinchaparustuu matladinatlu aaropanalu vachayi. dans step veyadamlo tana asamarthatanu ‘bhangi’thoo polchinatlu aaropistunnaaru. ‘‘ee step cheste bhangi maadirigaa kanipistaanu’’ ani vyaakhyaaninchinatlu firyaadulu vachayi.shilpa shetti oo media pratinithitho maatlaadutuu ‘bhangi’lanu avamaaninchaarani firyaadulu vachayi. ‘‘meeru inti daggara unnapudu ela untaaru?’’ ani media pratinithi adiginapudu shilpa shetti samaadhaanamistuu ‘‘nenu bhangi maadirigaa untaanu’’ ani telipindi.salman, shilpa vyaakhyalapai valmiki samajam firyaadu chesindi.